ڕادۆن
ڕادۆن () یەکێکە لە توخمە کیمیایییەکان بە هێمای کیمیاییی «Rn» و گەردیلە ژمارەی ٨٦.
قورسترین گازی ناسراوە کە ناوکێکی ناجێگیری هەیە، واتا تیشک دەرە. بە هۆی ئەوەی بەرگی ئەلێکتڕۆنی پڕە، حەز بە کارلێک و دروست کردنی بەند ناکات بۆیەس بە تەنهایی دەسوڕێتەوە. ئەم گازە بۆ تەندروستی باش نیە و هۆکارێکی شێرپەنجەیە. لە شی بوونەوەی ڕادیۆم دروست دەبێت و پاشان لە توێکڵی زەوی دەردەچێت. یەکێک لەو شوێنانەی کە چڕیەکی مەترسیداری هەیە، بریتیە لە ژێرزەمینی ماڵەکان، بەتایبەت کە هەوایەکی قەتیسی هەبێت. لە زۆرێک لە ووڵاتە پێش کەوتوەکان چەندین شوێنی دیاری کراو هەیە بۆ پێوانە کردنی ڕێژەی ئەم گازە. وە بە مەبەستی پێش بینی بومەلەرزەش توێژینەوەی لەسەر ئەنجام دەدرێت.

سەرچاوەکان 
ڕادۆن

ڕادۆن
توخمە کیمیایییەکان